Voimalaitos ilmasta kuvattuna. Kaksi beigeä pyöreää rakennusta ovat reaktorirakennukset, ruskea rakennus niiden vieressä on turbiinihalli.
**Diablo Canyonin voimalaitos** on ydinvoimala Avila Beachin läheisyydessä, San Luis Obispon piirikunnassa Kaliforniassa. San Onofren ydinvoimalaitoksen sulkemisen jälkeen vuonna 2013, se on ainoa toiminnassa oleva ydinvoimala osavaltiossa. Laitoksessa on kaksi Westinghousen suunnittelemaa painevesireaktoria (PWR), joita ylläpitää Pacific Gas & Electric (PG&E).

Laitos sijaitsee noin 12 kilometriä Avila Beachista länteen eteläisessä Kaliforniassa. Yhdessä kaksi 1100 MWe reaktoria tuottavat noin 18 000 GWh päästötöntä sähköä vuodessa, 8,6 % Kalifornian kokonaistuotannosta ja 23 % hiilidioksidipäästöttömästä tuotannosta, tuottaen sähkön kolmen miljoonan ihmisen tarpeisiin.  Laitos rakennettiin noin kilometrin etäisyydelle Shorelinen siirroksesta, josta ei tiedetty rakentamisen aikaan. Laitos sijaitsee myös alle viiden kilometrin päässä Hosgrin-siirroksesta.      

Laitos sijaitsee ydinalan sääntelykomitean (NRC) alueella IV. Marraskuussa 2009 PG&E haki ydinalan sääntelykomitean luvan uusimista molemmille reaktoreille 20 vuodeksi.  Kesäkuussa 2016 PG&E ilmoitti aikovansa sulkea molemmat Diablo Canyonin -reaktorit vuonna 2024 ja 2025.  Laitoksen käytöstä poiston arvioidaan kestävän vuosikymmeniä ja maksavan noin neljä miljardia dollaria.

Toiminta
--------

### Yksikkö yksi

Yksikkö on Westinghousen toimittama 1 138 MWe painevesireaktori. Se kytkettiin verkkoon 7. toukokuuta 1985, ja sillä on lupa toimia 2. marraskuuta 2024 asti.  Vuonna 2006 yksikkö tuotti 9 944 983 MWh sähköä.

### Yksikkö kaksi

Toinen yksikkö on Westinghousen toimittama 1 118 MWe painevesireaktori. Se kytkettiin verkkoon 3. maaliskuuta, 1986, ja sillä on lupa toimia 20. elokuuta, 2025 asti.  Vuonna 2006 yksikkö kaksi tuotti 8 520 000 MWh sähköä.

### Jäähdytys

Laitoksen jäähdytysjärjestelmä (OTC) ottaa vettä Tyynestämerestä turbiineja pyörittävän höyryn kondensoimiseksi. Toisin kuin muissa laitoksissa käytettävät haihdutusjäähdytysjärjestelmät, Diablo Canyonin OTC on suunniteltu siten, että kaikki vesi voidaan kierrättää ja varmistaa mahdollisimman vähäinen vaikutus meren ekosysteemeihin. Reaktoreita voidaan hidastaa voimakkaiden myrskyjen aikana, näin pystytään välttämään ylimääräisen levän pääsy jäähdytysveden sisäänottoon. Laitoksen teho on rajoitettu käytön aikana siten, että mereen palautettu vesi on enintään 11°C lämpimämpi kuin ympäristön lämpötila.

Työvoima
--------

Kaiken kaikkiaan Pacific Gas & Electriciltä on noin 1 200 työntekijää ja 200 työntekijää alihankkijoilta Diablo Canyonin laitoksella.  Useat ammattiyhdistykset edustavat Diablon työvoimaa, muun muassa kansainvälistä sähkötyöntekijöiden veljeyttä (IBEW) ja kansainvälistä konepajaliittoa. Crane Nuclearille, joka on yksi monista alihankkijoista, työskenteleviä valvontateknikkoja ja sähköasentajia edustaa IBEW Local 1245.  IBEW local 1245 edustaa myös PG&E:n -mittarinlukijoita, toimihenkilöitä jne. 

PG&E:n mukaan kunnossapidon ja monimutkaisen polttoainesauvojen vaihtotyön aiheuttamat rutiininomaiset katkokset luovat yli 1 000 tilapäistä työpaikkaa.

Turvallisuus
------------

### Maanjäristyssuojaus

Diablo Canyon oli alun perin suunniteltu kestämään 6,75 magnitudin suuruinen maanjäristys neljästä siirroksesta, mukaan lukien läheiset San Andreasin- ja Hosgrin-siirrokset,  mutta päivitettiin myöhemmin kestämään 7,5 magnitudin järistys.  Laitoksessa on seismisiä seurantajärjestelmiä ja turvajärjestelmiä, jotka on suunniteltu pysäyttämään laitos välittömästi, jos ne havaitsevat merkittävää maan liikehdintää.

Lähteet
-------

1. ↑  Economic Benefits of Diablo Canyon Power Plant, PG&E, June 2013 (englanniksi)
2. ↑  Koenen: The Diablo Canyon Nuclear Power Plant, a 48-Year Odyssey | Environment | SoCal Focus  25.3.2011. KCET. Viitattu 10.6.2011. (englanniksi)
3. ↑  Is Diablo Canyon prepared for possible earthquake? | KSBY.com | San Luis Obispo, Santa Maria, Santa Barbara, Paso Robles  14.3.2011. KSBY.com.  Arkistoitu 27.9.2011. Viitattu 25.5.2019. (englanniksi)
4. ↑  California's Two Nuclear Plants Near Fault Lines, But Chris Wills with the California Geological Survey says the types of faults are different than the ones in Japan. – KTXL  14.3.2011. Fox40.com.  Arkistoitu 23.11.2011. Viitattu 25.5.2019. (englanniksi)
5. ↑  Newsom: Calif. Wouldn't Build Diablo Plant Today  17.3.2011. Newsmax.com. Viitattu 25.5.2019. (englanniksi)
6. ↑  Is California Underestimating Quake Threat To Nuclear Plants? | Capital Public Radio  25.3.2011. CapRadio.  Arkistoitu 14.3.2012. Viitattu 25.5.2019. (englanniksi)
7. ↑  Capps Testifies Before Senate About Diablo Canyon Safety | U.S. House of Representatives  12.4.2011. U.S. House.  Arkistoitu 17.10.2012. Viitattu 25.5.2019. (englanniksi)
8. ↑  Diablo Canyon – License Renewal Application *Operating Reactor Licensing*.  Maaliskuu 12, 2011. Nuclear Regulatory Commission (NRC). Viitattu 25.5.2019. (englanniksi)
9. ↑  Baker, David R.. "End of an atomic era: PG&E to close Diablo Canyon nuclear plant", kesäkuu 21, 2016.
10. ↑   (englanniksi)
11. 1 2  California Nuclear Profile – Diablo Canyon Nuclear Power Plant  syyskuu 2010. Energy Information Administration, U.S. Department of Energy (DOE). Viitattu 25.5.2019. (englanniksi)
12. ↑  Public hearing minutes, Santa Barbara Board of Supervisors, Special NRC session of kesäkuun 16, 2011
13. ↑
14. ↑  Archived copy *ibew1245.com*.  Arkistoitu 25.3.2012. Viitattu 25.5.2019. (englanniksi)
15. ↑  More than 1,000 temporary workers – a boost to the local economy – were brought in to work with PG&E employees to replace a portion of the reactor fuel and to perform maintenance and testing on plant system components that are inaccessible during regular plant operations.
16. ↑  "Energy: A Nuclear Horror", *Time*, February 9, 1976. Luettu heinäkuun 14, 2010. Archived from the original on elokuu 14, 2013. (englanniksi)
17. ↑  David Sneed. "Diablo Canyon workshop to focus on earthquakes", *The San Luis Obispo Tribune*, August 9, 2011. Luettu toukokuu 25, 2019. Archived from the original on maaliskuu 17, 2011. (englanniksi)